
เรื่อง  ขอเชิญประชุมประจำเดือนพฤศจิกายน 2560
เรียน  พนักงานส่วนตำบล และพนักงานจ้าง องค์การบริหารส่วนตำบลท่าเรือทุกท่าน
	ด้วยองค์การบริหารส่วนตำบลท่าเรือ กำหนดจัดประชุมประจำเดือนของพนักงานและเจ้าหน้าที่องค์การบริหารส่วนตำบลท่าเรือ ประจำปีงบประมาณ พ.ศ. 2561  เพื่อรับทราบปัญหาและอุปสรรคในการปฏิบัติราชการ และหาทางในการแก้ไขปัญหา ปรับปรุง และพัฒนาการปฏิบัติงานให้มีประสิทธิภาพ ในการปฏิบัติงานขององค์การบริหารส่วนตำบลท่าเรือ 
	ในการนี้  องค์การบริหารส่วนตำบลท่าเรือ  จึงขอเชิญคณะผู้บริหาร หัวหน้าส่วนราชการ พนักงานส่วนตำบล และพนักงานจ้างขององค์การบริหารส่วนตำบลท่าเรือทุกท่าน เข้าร่วมประชุม ในวันพฤหัสบดี ที่ 30  พฤศจิกายน  2560  ณ ห้องประชุมองค์การบริหารส่วนตำบลท่าเรือ  โดยพร้อมเพรียงกัน

1. นายสุเทพ  นาคสวาท	ตำแหน่ง	นายกองค์การบริหารส่วนตำบล
2. นายอภิวัฒน์  จันทร์หิรัตน์	ตำแหน่ง	รองนายกองค์การบริหารส่วนตำบล
3. นางสุนทรี  พัฒน์ราช	ตำแหน่ง	รองนายกองค์การบริหารส่วนตำบล
4. นายประเสริฐ  จันทบูรณ์	ตำแหน่ง	ปลัดองค์การบริหารส่วนตำบล
5. นางสาวสุภาวดี  จินดา	ตำแหน่ง	ผู้อำนวยการกองคลัง
6. นายณรงค์  ทองนา	ตำแหน่ง	ผู้อำนวยการกองช่าง
7. นางสาวเรณู  อินทเชื้อ	ตำแหน่ง	หัวหน้าสำนักปลัด
8. นางสาวพรพิมล  ถึงเจริญ	ตำแหน่ง   นักวิชาการเงินและบัญชี
9. นายภัทรเดช  แดงก่อเกื้อ	ตำแหน่ง	นายช่างโยธา
10. นางดารุณี   อักษรกาญจน์	ตำแหน่ง	นักทรัพยากรบุคคล
11. นางสาวสุดใจ   สุวรรณตรี	ตำแหน่ง	นักวิเคราะห์นโยบายและแผน
12. นางสาวสุมาลี  มากบัว	ตำแหน่ง	เจ้าพนักงานจัดเก็บรายได้
13. นางสาวรจรินทร์ ประสิทธิ์วัฒน์	ตำแหน่ง	เจ้าพนักงานธุรการ
14. นางราตรี  เกื้อเผือก	ตำแหน่ง	ครู
15. นางพรทิพา  ขวัญแก้ว	ตำแหน่ง	ครู
16. นางสาวอมรรัตน์  แซ่เลี้ยว	ตำแหน่ง	ผู้ดูแลเด็ก (ผู้มีทักษะ)
17. นางสาวสุพัตรา   บุญคง	ตำแหน่ง	ผู้ดูแลเด็ก (ผู้มีทักษะ)
18. นางสาวสุนันท์   คงสุขเจริญ	ตำแหน่ง	ผู้ช่วยเจ้าพนักงานจัดเก็บรายได้
19. นายมนตรี  แซ่เลี้ยว	ตำแหน่ง	ผู้ช่วยนักวิเคราะห์นโยบายและแผน
20. นายอนุพงศ์  แซ่เลี้ยว	ตำแหน่ง	ผู้ช่วยเจ้าพนักงานประปา
21. นายภานุพงษ์  สุขเจริญ	ตำแหน่ง	ผู้ช่วยเจ้าพนักงานป้องกันฯ
22. นางสาวนงลักษณ์  แข็งมาก	ตำแหน่ง	ผู้ช่วยเจ้าพนักงานพัสดุ
23. ว่าที่ ร.ต.ธนดล  บัวชู	ตำแหน่ง	ผู้ช่วยเจ้าพนักงานประปา	
24. นายสิทธิพร  คันธรักษา	ตำแหน่ง  พนักงานจ้างทั่วไป	
25. นางสาวศิริพร  ภักดี	ตำแหน่ง	ผู้ช่วยเจ้าพนักงานธุรการ
ผู้ไม่มาประชุม
· 

เริ่มประชุม เวลา 13.30 น.	
		เมื่อถึงเวลา ๑5.๓๐ น. ผู้บริหาร พนักงานส่วนตำบล และพนักงานจ้าง ในสังกัดองค์การบริหารส่วนตำบลท่าเรือ มาพร้อมกันนายประเสริฐ  จันทบูรณ์  ปลัดองค์การบริหารส่วนตำบลท่าเรือ เรียนเชิญนายสุเทพ   นาคสวาท   นายกองค์การบริหารส่วนตำบลท่าเรือ กล่าวเปิดประชุม หลังจากนั้นให้ดำเนินการประชุมตามระเบียบวาระ ดังนี้

ระเบียบวาระที่ ๑	เรื่องที่ประธานแจ้งให้ที่ประชุมทราบ
[bookmark: _GoBack]นายสุเทพ  นาคสวาท	- วันนี้เป็นการประชุมประจำเดือนพฤศจิกายน เป็นการประชุมครั้งที่ 2 ของ
นายกฯ	ปีงบประมาณ  2561	
	1.1 นโยบายการแต่งกายในการปฏิบัติราชการของผู้ว่าราชการจังหวัด
	จากที่ประชุมผู้บริหารจังหวัดสุราษฎร์ธานี ได้รับนโยบายการแต่งกายของข้าราชการจังหวัดสุราษฎร์ธานี เพื่อความเป็นระเบียบเรียบร้อยในการปฏิบัติงาน จึงได้กำหนดแนวทางการแต่งกายเพื่อถือปฏิบัติดังนี้
		วันจันทร์  แต่งกายด้วยเครื่องแบบข้าราชการสีกากี
		วันอังคาร  แต่งกายด้วยชุดผ้าไทย
		วันพฤหัสบดี  แต่งกายด้วยเสื้อสุราษฎร์ทีมสีส้ม  สามารถติดต่อดูตัวอย่างเสื้อได้ที่สำนักงานจังหวัดสุราษฎร์ธานี แต่ถ้าไม่มีก็ให้ใส่เสื้อโทนสีส้มแทน
	สำหรับวันพุธกับวันศุกร์ ไม่ได้บังคับแต่ผมขอให้แต่งกายด้วยชุดสุภาพ ไม่สวม  กางเกงยีนส์  สำหรับบางท่านที่ไม่สะดวกก็อนุโลมได้
ที่ประชุม		รับทราบ
ระเบียบวาระที่ ๒	เรื่องรับรองรายงานการประชุมครั้งที่แล้ว  
(ครั้งที่ 1/๒๕61 เมื่อวันที่ 30 ตุลาคม ๒๕60)
นายสุเทพ   นาคสวาท	- ให้ทุกท่านทบทวนรายงานการประชุมครั้งที่แล้ว ใครคิดว่ารายละเอียดในรายงานการ
นายกฯ			ประชุมยังขาดตกบกพร่องหรือผิดพลาดสามารถเสนอให้แก้ไขหรือเพิ่มเติมได้
ที่ประชุม	ไม่มีใครแก้ไขรายงานการประชุมที่ผ่านมา
มติที่ประชุม	ที่ประชุมมีมติรับรองรายงานการประชุมครั้งที่ 1/2561 เมื่อวันที่ 30 ตุลาคม 2560
ระเบียบวาระที่ ๓	เรื่องติดตามและเสนอเพื่อทราบ
๓.๑  สำนักปลัด
1) การทำบันทึกข้อตกลงการปฏิบัติงาน ครั้งที่ 1 ประจำปีงบประมาณ พ.ศ. 2561 (1 ต.ค. 60 – 31 มี.ค. 61) 
นักทรัพยากรบุคคล 	- ให้แต่ละคนแต่ละตำแหน่งของพนักงานส่วนตำบล ลูกจ้างประจำ และพนักงานจ้าง ได้ทำข้อตกลงกับผู้บังคับบัญชาของแต่ละกอง/ส่วน เพื่อใช้ในการประเมินการปฏิบัติงานในรอบที่ 1 ซึ่งได้แจ้งในที่ประชุมครั้งที่แล้ว และมีบางส่วนของกองคลังส่งรายละเอียดบันทึกข้อตกลงแล้ว แต่ยังขาดเอกสาร แนบท้ายข้อตกลงที่ใช้ในการประเมินในรอบที่ 1 กำหนดให้ส่งภายในวันที่ 30 พฤศจิกายน 2560 คงไม่เกินความสามารถของแต่ละคน 
ปลัด อบต. 	- ขอเพิ่มเติมสำหรับ 2 ประเด็นนี้ ให้ทุกคนเร่งจัดทำและให้ติดตามทาง ไลน์ทุกวัน และจะได้พิจารณาใครส่งก่อน-หลัง ใครทำก่อนเป็นต้นแบบจะได้มี ความดีความชอบเพิ่มเติม ให้แต่ละกองไปติดตามผู้ใต้บังคับบัญชาโดยตรงและ เร่งรัดให้แล้วเสร็จ และทำตามรางติดตามทุกวัน

2) การรายงานการควบคุมภายใน ในระดับหน่วยงานย่อย ประจ้าปี งบประมาณ พ.ศ. 2560 
นางสาวเรณู  อินทเชื้อ	- จากการประชุมครั้งที่แล้ว ที่ได้มีการติดตามการจัดทำรายงาน การควบคุมภายใน
หน.สำนักปลัด	ในระดับหน่วยงานย่อย (ปย.๑ และ ปย.๒) ปีงบประมาณ พ.ศ. 2560 ขณะนี้มีส่งมา 2 กอง คือ กองช่างและสำนักปลัด ส่วนกองคลัง ขอให้ส่งภายในวันที่ 30 พฤศจิกายน 2560 หรือไม่ก็ภายในอาทิตย์หน้าแต่อย่าให้เกินเดือนธันวาคม  การดำเนินการจัดเก็บเอกสารและทำลายเอกสาร 
เจ้าพนักงานธุรการฯ 	- จากการประชุมครั้งที่แล้ว ตามที่ได้ขอให้หัวหน้าส่วนราชการแต่ละกอง ช่วยติดตามเรื่องการจัดเก็บเอกสารและทำลายเอกสารเพื่อรอทำลาย ไม่ทราบว่า มีกองไหนได้ดำเนินการแล้วเพราะขณะนี้งานบริหารทั่วไปได้ดำเนินการเป็น ปัจจุบันแล้วเหลือเก็บย้อนหลังในห้องเก็บของ 
ที่ประชุมรับทราบ 	ทราบ/ปฏิบัติ
๓.๒  กองคลัง
นักวิชาการเงินฯ 	- ขอรายงานงบประมาณรายจ่ายประจำปี2560 ขณะนี้ได้ปิดบัญชี ในระบบคอมพิวเตอร์ e-LAAS ซึ่งกดปิดไปเมื่อวันที่ 3 ตุลาคม 2560 และ รายงานตามแบบรายงานงบแสดงฐานะการเงิน ตามแบบบัญชีทะเบียนและ รายงานการเงินของขององค์กรปกครองส่วนท้องถิ่น ตามหนังสือ ที่ มท 0808.4/ว 2299 ลว. 2 พ.ย. 2559 เสนอหัวหน้างาน วันที่ 24 ต.ค. 2560
ที่ประชุม	รับทราบ
				๓.๓  กองช่าง
นายณรงค์   ทองนา	- ไม่มี
ผอ.กองช่าง	
ที่ประชุม		รับทราบ
ระเบียบวาระที่ ๔	เรื่องอื่นๆ 
	 1) สำนักงานประกันสังคมแจ้งยกเลิกการออกบัตรรับรองสิทธิ 
นักวิชาการเงินฯ 		- สำนักงานประกันสังคมจังหวัดสุราษฎร์ธานีแจ้งผู้ประกันตนไม่ต้อง พกบัตรรับรองสิทธิการรักษาพยาบาล สามารถตรวจสอบสิทธิรักษาจาก www.sso.th.Mobile Application (SSO Connect) หรือโทรสายด่วน 1506 ได้โดยใช้บัตรประจำตัวประชาชนเพียงอย่างเดียว ตั้งแต่วันที่ 1 มกราคม 2561 เป็นต้นไป
นางสุนทรี  พัฒน์ราช	- ขอขอบคุณทุกคนที่เข้าร่วมประชุมในครั้งนี้ จากการที่ประชุมกันไป ก็ขอให้ถือ
รอง นายกฯ	ปฏิบัติด้านไหนมีปัญหาอุปสรรคไม่สามารถดำเนินการได้ก็ให้รายงาน ให้ปลัดทราบเพื่อที่จะได้หารือผู้บริหาร
ที่ประชุม	รับทราบ

นายสุเทพ  นาคสวาท	- สุดท้ายนี้มีใครจะเสนอแนะอะไรเพิ่มเติมอีกหรือไม่ ถ้าไม่มีต้องขอขอบคุณ
นายกฯ	ทุกคนที่เข้าประชุมในวันนี้	 และขอปิดการประชุม


เลิกประชุมเวลา ๑5.00 น.




            (ลงชื่อ)                             ผู้จดบันทึกรายงานการประชุม
		          	             (นางสาวรจรินทร์ ประสิทธิ์วัฒน์)
			               เจ้าพนักงานธุรการปฏิบัติงาน


				(ลงชื่อ)                              ผู้ตรวจสอบรายงานการประชุม
		  		       (นายประเสริฐ  จันทบูรณ์)
 				ปลัดองค์การบริหารส่วนตำบลท่าเรือ     

